ಉತ್ತರಪ್ರದೇಶ: ಇನ್ನೊಂದು ಹತ್ತು ದಿನ ಕಳೆದಿದ್ದರೆ ಆಕೆಯ ಮದುವೆ ಜರುಗುವುದಿತ್ತು. ಆ ವಧು ಮನೆಯಲ್ಲಿ ಇಬ್ಬರು ಸೋದರಿಯರ ಜತೆ ಮಲಗಿದ್ದಾಗ, ಮಧ್ಯರಾತ್ರಿ ಆ ಮೂವರನ್ನೂ ಬೆಚ್ಚಿ ಬೀಳಿಸುವಂಥ ಭಯಂಕರ ಘಟನೆ ನಡೆದಿದೆ.
ಹೀಗೆ ಆ ಭೀಕರ ಕೃತ್ಯಕ್ಕೆ ಒಳಗಾದ ಮೂವರೂ ಸೋದರಿಯರು ಅಪ್ರಾಪ್ತ ವಯಸ್ಸಿನ ದಲಿತ ಯುವತಿಯರು. ವಧುವಿಗೆ ಹದಿನೇಳು, ಇನ್ನಿಬ್ಬರಲ್ಲಿ ಒಬ್ಬಳಿಗೆ ವಯಸ್ಸು 12, ಮತ್ತೊಬ್ಬಳಿಗೆ ಎಂಟು. ಅಷ್ಟಕ್ಕೂ ಇವೆಲ್ಲ ನಡೆದಿದ್ದು ಇತ್ತೀಚೆಗಷ್ಟೇ ಹಾಥರಸ್​ ಅತ್ಯಾಚಾರ ಘಟನೆ ನಡೆದಿರುವ ಉತ್ತರ ಪ್ರದೇಶದಲ್ಲಿ. ಇಲ್ಲಿನ ಲಕ್ನೋದಿಂದ 150 ಕಿ.ಮೀ. ದೂರದ ಗೊಂಡಾ ಜಿಲ್ಲೆಯಲ್ಲಿ ಸೋಮವಾರ ಈ ಪ್ರಕರಣ ನಡೆದಿದೆ.
ಜಿಲ್ಲೆಯ ಪರಸ್ಪುರ್​ ಪ್ರದೇಶದಲ್ಲಿನ ಮನೆಯ ಮಹಡಿಯಲ್ಲಿ ಮೂವರೂ ಸೋದರಿಯರು ಮಲಗಿದ್ದಾಗ ಈ ಘಟನೆ ಜರುಗಿದೆ. ಮಧ್ಯರಾತ್ರಿ ಇವರ ಮೇಲೆ ಯಾರೋ ಆ್ಯಸಿಡ್ ಎರಚಿದ್ದಾರೆ. ಅದು ಮೂವರ ಮೇಲೂ ಬಿದ್ದಿದ್ದು, ಎಲ್ಲರೂ ಒಮ್ಮೆಲೆ ಚೀರಾಡಿದ್ದಾರೆ. ತಕ್ಷಣ ಮೇಲ್ಗಡೆ ಧಾವಿಸಿ ಬಂದ ಪಾಲಕರು, ತಮ್ಮ ಮಕ್ಕಳನ್ನು ಆಸ್ಪತ್ರೆಗೆ ಕರೆದೊಯ್ದಿದ್ದಾರೆ.
ವಧುವಿಗೆ ಕತ್ತು, ಮುಖ, ಎದೆ ಆ್ಯಸಿಡ್​ನಿಂದ ಸುಟ್ಟಿದ್ದು ಗಂಭೀರ ಗಾಯಗಳಾಗಿವೆ. ಆಕೆಯ ಸೋದರಿಯರಿಗೂ ಚಿಕ್ಕಪುಟ್ಟ ಗಾಯಗಳಾಗಿವೆ. ಸೋದರಿಯರ ಚೀರಾಟ ಕೇಳಿಸುತ್ತಿದ್ದಂತೆ ಕಿಡಿಗೇಡಿ ಪರಾರಿಯಾಗಿದ್ದ. ಸದ್ಯ ಪೊಲೀಸರು ಪ್ರಕರಣ ದಾಖಲಿಸಿಕೊಂಡಿದ್ದು, ತನಿಖೆ ನಡೆಯುತ್ತಿದೆ. (ಏಜೆನ್ಸೀಸ್​)
ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:two × two =
Remember me
